《咏项籍庙二首 其二》
宋代·许彦国

千古兴亡莫浪愁，汉家功业亦荒丘。空馀原上虞姬草，舞尽春风未肯休。

作者简介：许彦国，字表民（《宋诗拾遗》卷六作表臣），青州（今属山东）人（《竹庄诗话》卷一八），一作合肥（今属安徽）人（《苕溪渔隐丛话》前集卷六○）。举进士，官不显，与吕颐浩之父有交（《竹庄诗话》）。有《许彦国诗》三卷（《宋史·艺文志》），已佚。今录诗十二首。